[{"text_idx": "#000001", "text": "La 10an de junio okazis memorkunveno por la 100a datreveno de la naskig\u0302o de la c\u0302ina veterana esperantisto Lau\u0306lum (Li Shijun) en la konstruaj\u0302o de la C\u0302ina Internacia Komunika Grupo (C\u0302IKG). La kunveno viziteblis ankau\u0306 virtuale per la apo Tencent, kaj entute pli ol 80 homoj partoprenis en la evento reale kaj rete. En la kunveno debutis la libroj Kurso pri la Traduka Arto de Esperanto kaj Promeno tra l\u2019 Esperanta Literaturo de Lau\u0306lum, eldonitaj de la eldonejo Sinolingua."}, {"text_idx": "#000003", "text": "En sia parolado, Liu Dawei diris, ke Lau\u0306lum estas eminentulo inter esperantistoj kiu surs\u0302ultrigis al si la idealon de Esperanto, li sekvis la spiritojn de persistemo, patriotismo kaj disvastigo por Esperanto, kaj li faris grandajn kontribuojn al la c\u0302ina Esperanto-movado kaj internaciaj inters\u0302ang\u0302oj. Liu Dawei diris, ke la plej bona memoro al Lau\u0306lum estas heredi liajn spiritojn kaj fari detalajn agojn per Esperanto en konstruado de la c\u0302ina moderna civilizacio kaj homara komunumo de komuna estonteco."}, {"text_idx": "#000004", "text": "Li Chaoyang, filo de Lau\u0306lum, prelegis pri sia patro kaj lia sindedic\u0302o al Esperanto. Ankau\u0306 reprezentantoj de kolegoj kaj lernantoj de Lau\u0306lum prelegis pri siaj spertoj akiritaj kun Lau\u0306lum. Iliaj rakontoj vivece prezentis la aspekton de Lau\u0306lum, kiu kurag\u0302igas c\u0302iujn dau\u0306re klopodi por la internacia lingvo."}, {"text_idx": "#000005", "text": "En la kunveno estis premiere prezentitaj la libroj Kurso pri la Traduka Arto de Esperanto kaj Promeno tra l\u2019 Esperanta Literaturo de Lau\u0306lum debutis en la kunveno. Lau\u0306 Wang Junxiao, la du libroj estas lernolibroj por universitataj studentoj."}]